06/04/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución pola que se inscribe no rexistro e se da publicidade ao laudo arbitral ditado no procedimento de arbitraxe seguido en base ao establecido no AGA relativo á antigüidade na empresa ARASTI BARCA, S. L

Visto o contido do laudo arbitral de data 7 de marzo de 2017 ditado por dona Teresa Díaz López no procedimento de arbitraxe seguido en base ao establecido no Acordo Interprofesional Galego sobre Procedimentos Extraxudiciais de Solución de Conflitos de Traballo (AGA), relativo á antigüidade na empresa ARASTI BARCA, S. L. dos traballadores fixos descontinuos e dos traballadores con contratos de traballo convertidos en indefinidos, que proveñen de contratos fixos descontinuos, de conformidade co establecido no artigo 91 en relación co artigo 90, apartados 2 e 3 do Real Decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores, no artículo 27 do Acordo Interprofesional Galego sobre Procedimentos Extraxudiciais de Solución de Conflitos de Traballo, no Real Decreto 713/2010, de 28 de maio, sobre rexistro e depósito de convenios e acordos colectivos de traballo, e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia, esta Xefatura Territorial de Economía, Emprego e Industria RESOLVE: 1º.- Ordenar a súa inscrición no Rexistro de Convenios e Acordos Colectivos de Traballo da Comunidade Autónoma de Galicia.2º.- Dispoñer a súa publicación no Boletín Oficial da provincia da Coruña A Coruña, 24 de marzo de 2017 O Xefe Territorial Isidoro Martínez Arca TERESA DÍAZ LÓPEZ, designada árbitro en acta de compromiso arbitral de data 09 de febreiro de 2017, subscrita por parte da representación empresarial por D. LUIS GERARDO PEREZ DE GUZMAN BENTAIEB, D. MAHAYUB GRYGORCHUK INDIA e D. MARTIN ANTONIO ANTONIO ALFREDO ANGLARILL MIJANA (asesor), en representación da empresa ARASTI BARCA, S. L e por parte da representación dos traballadores por D. PROCULO GRAPINOIU BULDON, D. AGUSTIN PEDRO AIDE EFOSA, D. GARY LEE VICTOR CONSTANTIN MASSARO FRAZAO e D. JORGE OLMEDO ORENGA DAVINS, membros do comité de empresa, e D. HECTOR FERNANDO FOULKES ARROUN (asesor de CIG), en base ó establecido no artigo 24 do Acordo Interprofesional Galego sobre Procedementos Extraxudiciais de Solución de Conflitos de Traballo (AGA), visto o expediente e oídas as alegacións das partes, dita o presente LAUDO OBJETO DO ARBITRAXE O asunto sobre o que se solicita o arbitraxe ven motivado pola discrepancia xurdida en canto ó cómputo da antigüidade dos contratos fixos descontinuos vixentes na actualidade e dos contratos convertidos en indefinidos, que proveñen dun contrato fixo descontinuo (a data do primeiro contrato fixo descontinuo). Solicítase polas partes que se axuste o Laudo ditado a criterios de xustiza. ANTECEDENTES En data 27.01.2017 por parte de D. Jaime Bello González, presidente do comité de empresa da empresa ARASTI BARCA, SL, solicita no Consello Galego de Relacións Laborais a promoción de procedemento de mediación, debido ó conflito xurdido sobre o recoñecemento da antigüidade dende o inicio da relación laboral para o persoal fixo descontinuo e indefinidos. Invoca o comité de empresa o dereito, que consideran que lles ampara, a que se lles recoñeza ós traballadores con contrato fixo descontinuo e ós traballadores indefinidos, con contrato que provén dun contrato fixo descontinuo a antigüidade na empresa desde o primeiro contrato fixo descontinuo. Previa manifestación de conformidade por parte da representante da empresa D. Mariano Eduardo Aguin Stein o responsable do Servizo de Solución de Conflitos do Consello Galego de Relacións Laborais procedeu a propor mediador e emprazar as partes para comparecencia no día 09 de febreiro do ano en curso. Durante o acto as partes debateron sobre a cuestión suscitada, suxeríndose polo mediador solucións equitativas. Non sendo posible chegar a avinza, as partes da comisión de mediación deciden, de acordo ós artigos 23 e 26 do AGA, no mesmo ato da convocatoria de mediación, someter a resolución do conflito ao procedemento arbitral. Na mesma data de 09.02.2017 fírmase o compromiso arbitral. As partes ratifícanse nas propostas feitas no ato de mediación, e, someten a resolución arbitral a seguinte cuestión: “Recoñecemento da antigüidade dos contratos fixos descontinuos vixentes na actualidade e dos contrato convertido en indefinidos, que proveñen dun contrato fixo descontinuo (a data do primeiro contrato fixo descontinuo). ratificándose nas propostas feitas no ato de mediación”. Apórtase como Anexo a relación de traballadores presentada pola empresa. Dítase este laudo arbitral superando o prazo de dez días hábiles desde a designación do árbitro, debido ás circunstancias excepcionais que concorren: tempo de presentación de probas pola empresa e traslado á parte social para a valoración pertinente, necesidade de clarificación de puntos dos documentos remitidos, pero sen superar o prazo imperativo de vinte cinco días hábiles, conforme ó artigo 24-2 de do Acordo Interprofesional Galego sobre procedementos extraxudiciais de solución de conflitos de traballo (AGA). CONSIDERACIÓNS E FUNDAMENTOS XURÍDICOS PRIMEIRO.- Considerando que se solicita a emisión dun laudo con criterios de xustiza, o árbitro valora as manifestacións dos comparecentes, a documentación presentada pola empresa, consistente nos contratos fixos descontinuos e contratos fixos procedentes de contratos fixos descontinuos. Analízase a regulación legal deste tipo de contratos e tense en conta a interpretación xurisprudencial que procede traer a colación. SEGUNDO.- A pretensión planteada polo comité de empresa versa sobre o recoñecemento da antigüidade dos traballadores con contratos fixos descontinuos vixentes na actualidade e dos contrato convertido en indefinidos, que proveñen dun contrato fixo descontinuo. Non se discute a natureza dos contratos. Os contratos firmados entre cada traballador e a empregadora, que se relacionan a continuación, teñen a natureza de contratos indefinidos fixos descontinuos nos casos da primeira relación de traballadores aportada pola empresa ó expediente, e de indefinidos na segunda é terceira relación: CONTRATOS DE TRABALLO PARA A REALIZACIÓN DE TRABALLOS FIXOS DESCONTINUOS (CÓDIGO 300) * Indicase a antigüidade do 1º contrato fixo descontinuo, salvo que se teña recoñecida unha antigüidade anterior, en cuxo caso se lle respecta. O artigo 16 do Estatuto dos Traballadores aprobado por R. D Lexislativo 2/2015, de 23 de outubro, regula a figura do contrato fixo-descontinuo, indicándose no punto 1 que “O contrato por tempo indefinido fixo-descontinuo concertarase para realizar traballos que teñan o carácter de fixos-descontinuos e non se repitan en datas certas, dentro do volume normal da actividade da empresa”. No propio precepto, ademais de definir o contrato como fixo, (si ben non continuo no tempo), incorpora o termo indefinido. Os requisitos indicados son os que caracterizan a cada un dos contrato fixo descontinuos subscritos entre a empresa e os traballadores. Sendo pacífico que os contratos son fixos descontinuos, ou proveñen de contratos fixos descontinuos, deberá clarificarse cal é a antigüidade que se debe recoñecer ós traballadores. Na doutrina do TS e dos TSJ recóllense criterios sobre a cuestión controvertida. Así, entre outras varias, tráense a colación: – A Sentencia do TS, Sala Social núm.783/2016, de 28 de setembro: A cuestión suscitada está referida a una relación de contratos eventuais, en fraude de lei: O Tribunal Supremo estima o recurso de casación para unificación de doutrina interposto contra a sentencia del TSX de Madrid, que casa e anula, e, resolvendo o debate suscitado en suplicación, declara o dereito a que todos os períodos traballados con anterioridade o 02-08-2010 se consideren como de traballos fixos descontinuos. A Sala ha de reiterar unha vez máis o seu criterio favorable ó recoñecemento da cualidade de fixo descontinuo e o cómputo de tales servicios a efectos de antigüidade, tal como se pretende; sequera -cando menos respecto de este caso y en atención a súas peculiaridades- teñamos de matizar aquela condición de fixeza e diferir respecto da argumentación dos nosos precedentes O Tribunal Superior de Xustiza de Madrid, (Sala do Social, Sección 5ª) Sentencia núm.907/2012 de 8 outubro. AS 2013\73 e sentenza da Sección Segunda de 14 de setembro de 2.010 (JUR 2010, 375560) (recurso nº 1.711/10). “Por suposto que como antigüidade na empresa debe estarse á data de inicio da prestación laboral de servizos de carácter descontinuo de cada un dos actores, ou sexa, o día en que os mesmos comezaron a traballar na primeira campaña anual de prevención, vixilancia, detección e extinción de incendios forestais nesta Comunidade. Mais, isto no quere dicir que, a afectos de cómputo do complemento salarial de antigüidade, haxa de tomarse en consideración todo o tempo transcorrido desde entón, incluídos os lapsos temporais de inactividade entre campaña e campaña, o igual que sucede á hora de calcular a indemnización legal que lles viría atribuída en caso de despido improcedente. Así o ten entendido a xurisprudencia, da que, por todas, citaremos a sentencia da Sala Cuarta do Tribunal Supremo de 5 de marzo de 1.997 (RJ 1997, 2250) (recurso nº 2.827/96 ), recaída tamén en función unificadora, a cuxo tenor: “(.) No seguinte motivo do recurso volve a denunciarse a infracción do artigo 25 do Estatuto dos Traballadores para negar ós traballadores fixos descontinuos ós efectos de antigüidade, o cómputo del tempo que permanecen en inactividade antigüidade implica, ó traballo realmente desenrolado. A segunda das peticións deducidas no conflito, que aceptou a sentencia impugnada, No que se refire ós traballadores fixos descontinuos di o Tribunal que unha cousa es o período de vixencia do contrato descontinuo y outra o da actividade real del mesmo que se terá en conta a efectos de antigüidade”. Por todas as consideracións apuntadas, ditase a seguinte RESOLUCIÓN A antigüidade na empresa dos traballadores fixos descontinuos, debe ser a do primeiro contrato fixo descontinuo, e, ós traballadores con contratos de traballo convertidos en indefinidos, que proveñen de contratos fixos descontinuos, a antigüidade que se lles debe recoñecer é a do primeiro contrato fixo descontinuo. O presente Laudo poderá ser impugnado ante la Xurisdición Social de acordo con punto 3 del artigo 27 do Acordo Interprofesional Galego sobre Procedementos Extraxudiciais de Solución de Conflitos de Traballo. Dado en A Coruña a 7 de marzo de 2017 O ARBITRO Teresa Díaz López